પ્યોંગયાંગથી ત્રણ વિમાન સિંગાપોર પહોંચ્યા હતા. તેમાંથી એક સોવિયત નિર્મિત ઇલ્યુશિન-62 પણ હતું, જે કિમનું ખાનગી વિમાન છે. ભલે સિંગાપોર આ વિમાનની પહોંચમાં હતું પરંતુ અંત સુધી તેને લંઇ સંશય યથાવત હતો કે કિમ કયા વિમાનમાં છે અને એ સાચું પણ સાબિત થયું કારણ કે કિમ એર ચાઇનાના બોઇંગ 747થી સિંગાપોર પહોંચ્યા હતા. સિંગાપોરમાં કિમ સૌથી પહેલાં ત્યાંના વિદેશ મંત્રી વિવિયન બાલાકૃષ્ણનને મળ્યા. ચાંગી એરપોર્ટથી કિમને ગાડી દ્વારા હોટલ સુધી લઇ જવાયા. આ દરમ્યાન તેમની સાથે 20થી વધુ વાહનોનો કાફલો હતો, તેમાં એમ્યબ્યુલન્સ પણ સામેલ હતી. સિંગાપોરના લોકો રસ્તા પર લાઇનમાં ઉભા રહી ગયા હતા જેથી કરીને તેઓ લીમોઝીનની તસવીરે ખેચી શકે. સિંગાપોરમાં દેશના પીએમ સુદ્ધા માટે ગાડીમાં કાળી ફિલ્મને લગાવાની મંજૂરી મળી નથી.